સૂર્યની સૌર ઊર્જા પૃથ્વીને વિનામૂલ્યે મળે છે. તે વાત સાચી પણ તેમાંથી રૂપાંતરિત સૌરવિદ્યુત ઊર્જા વિના મૂલ્યે મળતી નથી બલ્કે ઘણી મોંઘી પડે છે. કારણ કે સૌર ઊર્જાનું વિદ્યુત ઊર્જામાં રૂપાંતર કરવાની પ્રયુક્તિની કાર્યક્ષમતા ઘણી ઓછી હોય છે. આ પ્રયુક્તિને ‘ફોટો વોલ્ટેક સેલ’ કહે છે. ટૂંકમાં તેને પીવી કહે છે. અમદાવાદમાં ટોરેન્ટ પાવર કંપનીનો હાલનો વીજદર યુનિટના લગભગ સાડા ત્રણ રૂપિયા છે. તેની પીવી દ્વારા મળતી સૌર વિદ્યુત ઊર્જાનો વીજદર યુનિટના પંદર રૂપિયા પડે છે. વધારે સારી ગુણવત્તાવાળી પીવી હોય તો તે દર ૧૩ રૂપિયા થાય છે. પરંતુ આપણે એવી સૌર વિદ્યુત ઊર્જા મેળવવાની વાત છે. જેમાં તે દર આઠ રૂપિયા થઈ જાય છે. આ રીતે પાણીની સપાટી પર તરતા સૌર વિદ્યુત ઊર્જા મથકની રીત છે. અમેરિકામાં પણ આમ સૌર વિદ્યુત માટે સરકારે ઘણી સબસીડી આપવી પડે છે. તેમ છતાં વાતાવરણમાં થર્મલ વિદ્યુત ઊર્જા મથકો દ્વારા જે ગ્રીન હાઉસ વાયુઓ ઉત્સર્જીત કરવામાં આવે છે તેને નિયંત્રિત કરી ગ્લોબલ વોર્મંગિ પર કાબૂ મેળવવા માટે તે અનિવાર્ય છે. આપણે તરતા સૌર વિદ્યુત ઊર્જા મથક વિશે જાણવું જરૂરી છે. કારણ કે તેમાં વિદ્યુત ઊર્જાનો યુનિટ દીઠ ખર્ચ અડધો થઈ જાય છે. એટલું જનહીં તેના માટે જમીન સંપાદન કરવી પડતી નથી.તાતા પાવર કંપનીએ ભારતનું પ્રથમ પાણી પર તરતું સૌર વિદ્યુત મથક બાંધવાની યોજના બનાવી છે. તે આ વિદ્યુથ મથક મહારાષ્ટ્રમાં લોનાવાલા નજીક વાલવન તળાવ પર સ્થાપિત કરવા માંગે છે ત્યાં તાતા પાવરનું જળવિદ્યુત મથક તો કાર્યરત છે.